LĒMUMA PROJEKTS
 
Par nekustamā īpašuma – administratīvās ēkas Dārza ielā 8A, Alūksnē, Alūksnes novadā nodošanu bezatlīdzības lietošanā

Izskatot biedrības “Alūksnes nevalstisko organizāciju atbalsta centrs” 14.09.2026. iesniegumu, kas reģistrēts Alūksnes novada pašvaldībā 16.09.2026. ar Nr. ANP/1.41/26/3186,
pamatojoties uz Pašvaldību likuma 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo un piekto daļu, Ministru kabineta 20.02.2018. noteikumu Nr. 97 “Publiskas personas mantas iznomāšanas noteikumi” 6.4. apakšpunktu, 3.nodaļu, 90. un 91. punktu, kā arī Komisijas 13.12.2023. Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam,  Alūksnes novada pašvaldības dome nolemj:
1. Nodot biedrībai “Alūksnes nevalstisko organizāciju atbalsta centrs”, reģistrācijas Nr. 40008039360, bezatlīdzības lietošanā Alūksnes novada pašvaldībai piederošo nekustamo īpašumu – administratīvo ēku (būves kopējā platība 293,40 m2) Dārza ielā 8A, Alūksnē, Alūksnes novadā, kadastra apzīmējums 3601 009 3515 001, bilances vērtība uz 30.09.2026. 9333,14 EUR.
2. Noteikt, ka nekustamais īpašums tiek nodots bezatlīdzības lietošanā Alūksnes novada Sabiedrības centra darbības nodrošināšanai, nevalstisko organizāciju darbības atbalstam un biedrības sabiedriskā labuma darbības mērķu īstenošanai.
3. Nekustamo īpašumu nodot bezatlīdzības lietošanā uz laiku, kamēr biedrībai ir spēkā sabiedriskā labuma organizācijas statuss, bet ne ilgāk kā uz 10 gadiem no bezatlīdzības lietošanas līguma noslēgšanas dienas.
4. Noteikt nekustamā īpašuma aprēķināto nomas maksu 0,88 EUR bez PVN par 1m2 mēnesī, piemērojot biedrībai “Alūksnes nevalstisko organizāciju atbalsta centrs” nomas maksas samazinājumu 100 % apmērā, kas kvalificējas kā komercdarbības atbalsts un uzskaitāms kā de minimis atbalsts.
5. Noteikt, ka līgums izbeidzam pirms termiņa, ja lietošanā nodotais nekustamais īpašums nepieciešams pašvaldības funkciju nodrošināšanai vai tas tiek atsavināts.
6. Nekustamā īpašuma nodošanu biedrībai noformēt ar pieņemšanas–nodošanas aktu.
